CELEX: 22021D2216
Language: hr
Date: 2021-11-26 00:00:00
Title: Odluka br. 2/2021 Vijeća za pridruživanje EU–Jordan od 26. studenoga 2021. o dogovoru o produljenju valjanosti Prioriteta partnerstva EU–Jordan [2021/2216]

14.12.2021   
               
               
                  HR
               
               
                  Službeni list Europske unije
               
               
                  L 447/12
               
            
         ODLUKA br. 2/2021 VIJEĆA ZA PRIDRUŽIVANJE EU–JORDAN
         od 26. studenoga 2021.
         o dogovoru o produljenju valjanosti Prioriteta partnerstva EU–Jordan [2021/2216]
         VIJEĆE ZA PRIDRUŽIVANJE EU–JORDAN,
         uzimajući u obzir Euromediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane,
         budući da:
         
                     (1)
                  
                  
                     Euromediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane (1) („Sporazum”), potpisan je 24. studenoga 1997. i stupio je na snagu 1. svibnja 2002.
                  
               
                     (2)
                  
                  
                     U skladu s člankom 91. Sporazuma Vijeće za pridruživanje ovlašteno je donositi odgovarajuće odluke radi ostvarenja ciljeva Sporazuma.
                  
               
                     (3)
                  
                  
                     U članku 101. Sporazuma navodi se da stranke poduzimaju sve opće ili posebne mjere potrebne za ispunjenje svojih obveza prema Sporazumu te se brinu da se postignu ciljevi utvrđeni Sporazumom.
                  
               
                     (4)
                  
                  
                     Odlukom br. 1/2016 (2) Vijeće za pridruživanje dogovorilo je Prioritete partnerstva EU–Jordan za razdoblje 2016.–2018. kako bi se učvrstilo to partnerstvo s ciljem podupiranja i jačanja otpornosti i stabilnosti Jordana, uz istodobno nastojanje i za suočavanjem s utjecajem dugotrajnog sukoba u Siriji.
                  
               
                     (5)
                  
                  
                     Odlukom br. 1/2018 (3) Vijeće za pridruživanje odlučilo je produljiti Prioritete partnerstva EU–Jordan do 31. prosinca 2020.
                  
               
                     (6)
                  
                  
                     U razmjeni pisama obje su se strane složile da bi valjanost Prioriteta partnerstva EU–Jordan, kao referentnog dokumenta za učvršćivanje partnerstva, trebalo produljiti do donošenja novih ažuriranih Prioriteta partnerstva.
                  
               
                     (7)
                  
                  
                     Člankom 10. Poslovnika Vijeća za pridruživanje predviđa se mogućnost donošenja odluka pisanim postupkom u razdoblju između sjednica ako se obje stranke tako dogovore,
                  
               DONIJELO JE OVU ODLUKU:
         
            Članak 1.
            Vijeće za pridruživanje pisanim postupkom odlučuje da se valjanost Prioriteta partnerstva EU–Jordan priloženih Odluci br. 1/2016 produljuje dok Vijeće za pridruživanje ne donese nove ažurirane Prioritete partnerstva.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 26. studenoga 2021.
            
               
                  Za Vijeće za pridruživanje EU–Jordan
               
               
                  Predsjednik
               
               Ayman SAFADI
            
         
         
            (1)  SL L 129, 15.5.2002., str. 3.
         
         
            (2)  Odluka br. 1/2016 Vijeća za pridruživanje EU-Jordan od 19. prosinca 2016. o prioritetima partnerstva EU-Jordan (SL L 355, 24.12.2016., str. 31.).
         
            (3)  Odluka br. 1/2018 Vijeća za pridruživanje EU-Jordan od 12. prosinca 2018. o dvogodišnjem produljenju Prioriteta partnerstva EU-Jordan (SL L 8, 10.1.2019., str. 34.).